CELEX: 62016TN0741
Language: et
Date: 2016-10-21 00:00:00
Title: Kohtuasi T-741/16: 21. oktoobril 2016 esitatud hagi – Changmao Biochemical Engineering versus komisjon

12.12.2016   
            
            
               ET
            
            
               Euroopa Liidu Teataja
            
            
               C 462/38
            
         21. oktoobril 2016 esitatud hagi – Changmao Biochemical Engineering versus komisjon
   (Kohtuasi T-741/16)
   (2016/C 462/49)
   Kohtumenetluse keel: inglise
   
      Pooled
   
   
      Hageja: Changmao Biochemical Engineering Co. Ltd (Changzhou, Hiina) (esindajad: advokaadid R. Antonini, E. Monard ja B. Maniatis)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 28. juuli 2016. aasta rakendusmäärus (EL) 2016/1247, millega kehtestatakse Hiina Rahvavabariigist pärit aspartaami impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks, ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et kuna Euroopa Komisjon keeldus hagejat kohtlemast turumajanduslikult, rikkus komisjon määruse (EL) 2016/1036 (1) artikli 2 lõike 7 punkte b ja c ning õiguspärase ootuse põhimõtet ning hea halduse põhimõtet rikkudes seadis ebamõistliku tõendamiskoormise.
            
         
               2.
            
            
               Teine väide, et kuna Euroopa Komisjon tugines normaalväärtuse kindlakstegemiseks liidu tootja hindadele ja kuludele, siis rikkus komisjon määruse (EL) 2016/1036 artikli 2 lõike 7 punkti a.
            
         
               3.
            
            
               Kolmas väide, et kohandustest keeldumisega rikkus Euroopa Komisjon määruse (EL) 2016/1036 artikli 2 lõiget 10, artikli 3 lõike 2 punkti a, artikli 3 lõiget 3 ja artikli 9 lõiget 4 ning hea halduse põhimõtet.
            
         
               4.
            
            
               Neljas väide, et kuna Euroopa Komisjon järeldas, et Hiinast pärit dumpinguhinnaga impordi tõttu on liidu tootmisharu kandnud olulist kahju, siis on komisjon rikkunud määruse (EL) 2016/1036 artikli 3 lõiget 2 ja artikli 3 lõiget 6 (ning teise võimalusena artikli 6 lõiget 7).
            
         
               5.
            
            
               Viies väide, et ebausaldusväärsetele andmete tuginedes on Euroopa Komisjon rikkunud määruse (EL) 2016/1036 artikli 2 lõike 7 punkti a, artikli 3 lõiget 2, artikli 3 lõiget 3 ning artikli 3 lõiget 5.
            
         
      (1)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT L 176, lk 21).